Slaget ved Marignano

Slaget ved Marignano var en seier for de franske styrker mot de italienske styrkene, og skjedde den 13. til 14. september 1515 i den fasen av de italienske kriger (1494–1559) som kalles «den hellige ligas krig». Slagstedet var på et sted som i dag heter Melegnano, og ligger rundt 16 km sørøst for Milano i Italia.

På den franske siden kjempet kong Frans I av Frankrikes styrker sammen med noen tyske landsknekter og (etterhvert) hans venetianske forbundsfeller. På den motsatte siden sto leiesoldater fra den sveitsiske konføderasjon som siden 1512 hadde hatt kontrollen i Milano. De hadde da erobret byen fra franskmennene og plassert en marionettfyrste, Massimiliano Sforza, som hersker. Det blodige slaget ved Marignano ble utkjempet ettersom franskmennene ville gjenerobre hertugdømmet Milano.

Den franske seieren førte til at Milano atter kom på franske hender, og at sveitserne snart etter oppga sine stormaktsplaner. Isteden vendte sveitserne til en gjennomgående nøytral politikk som de har holdt fast med siden og opp til i dag.

Marignano
Konflikter i 1515
Sveits' historie
Slag under de italienske kriger
1515 i Italia
Slag med deltagelse av Sveits
Slag med deltagelse av Frankrike
Slag med deltagelse av Hertugdømmet Milano
Slag med deltagelse av Republikken Venezia